2. melléklet

a   10  /2013. ( V. 8. ) önkormányzati rendelethez

A képviselő-testület egyes bizottságainak 

feladat- és hatásköréről és átruházott jogköréről

1. Gazdasági Bizottság

1.1. Ellátja az Mötv. és egyéb jogszabályok által a pénzügyi bizottság feladatkörébe  utalt tevékenységeket.  

     1.1.1.
A Képviselő-testület által meghatározottak szerint ellenőrzi az önkormányzat költségvetésének végrehajtását, a Berhidai Közös Önkormányzati Hivatal és az önkormányzat intézményeinek gazdálkodását, vizsgálja az önkormányzati vagyonnal való gazdálkodást, a vagyon működtetését.

     1.1.2.
Vizsgálja a hitelfelvétel indokait és megalapozottságát. 

1.2. 
Előzetesen véleményezi:

1.2.1.
az önkormányzat gazdasági programját és kihatásait,

1.2.2.  

az éves költségvetési javaslatot, módosításának tervezetét, 

1.2.3. 
a költségvetésről készített időszakos végrehajtásról szóló tájékoztatókat és a zárszámadást,

1.2.4. 

elemzi a vagyonmérleget, a vagyonváltozás alakulását, figyelemmel kíséri az önkormányzat ingatlanainak hasznosítását,

1.2.5.
a város  életét jelentősen befolyásoló döntések pénzügyi feltételeit,

      1.2.6.

a helyi adókról szóló rendeleteket, ill. módosításukra tett javaslatok tervezetét,

1.2.7.

 a költségvetési követelések elengedésére irányuló méltányossági döntéseket,

1.2.8.
az önkormányzat pénzügyi tartalmú döntéseinek előterjesztéseit, 


rendelet-tervezeteit

1.3. 
Javaslatot tesz:

1.3.1. 

az ellenőrzései során tapasztalt hiányosságok megszüntetésére, indokolt esetben a fegyelmi felelősségre vonásra,

1.3.2.

indokolt esetben egyes - a Képviselő-testület által alkotott - helyi szabályok  módosítására, az árhatósági  tevékenység gyakorlására,

1.3.3.

az önkormányzati vagyon hasznosítására, a bevételek növelésére, a költségvetés módosítására, feladatok meghatározására,

1.3.4.

a költségvetési szervek alapítására, átszervezésére, megszüntetésére.

1.4. 
Elkészíti a Képviselő-testület által kért előterjesztéseket.

1.5. Előterjeszti döntésre a polgármester személyét érintő ügyeket (illetmény, juttatás, költségtérítés, összeférhetetlenségi, fegyelmi, a települést terhelő külföldi kiküldetési kérdések).

1.6. 
Vizsgálja az önkormányzat működésével kapcsolatos feladatok ellátását, az SZMSZ-ben foglaltak érvényesülését.

1.7. Figyelemmel kíséri a feladatkörébe tartozó közmeghallgatáson elhangzott javaslatok, észrevételek ügyintézését.

1.8. Ellátja a képviselői vagyonnyilatkozatok nyilvántartásával, ellenőrzésével kapcsolatos feladatokat.

1.9. Végzi az önkormányzat döntési körébe tartozó – gazdasági tartalmú – pályázatok, árajánlatok bontását, bontást követően azok szignálását!

1.10. Közreműködik az önkormányzat döntési körébe tartozó közbeszerzési terv kialakításában, közreműködik a közbeszerzési eljárás lebonyolításában. 

1.11. Közreműködik az önkormányzati költségvetés tervezetének, a településfejlesztés körébe tartozó feladatok véleményezésében. Elősegíti a felújítási, felhalmozási igénylisták aktualizálását, javaslatot tesz azok rangsorára. 

1.12. Közreműködik a település rendezési tervében szereplő feladatok előkészítésében. Véleményezi a rendezési terv kapcsán felmerülő változásokat, beépítési terveket.

1.13. Értékeli a környezetvédelem és a kommunális feladatok, településüzemeltetés ellátását, vizsgálja azok hatékonyságát. 

1.14. Elkészíti a Képviselő-testület által kért előterjesztéseket. Ellátja továbbá azokat a feladatokat, melyeket a Képviselő-testület részére megállapít.

1.15. Közreműködik a település levegő, zaj és településtisztasági feladatainak végrehajtásában.

1.16. Ellátja a képviselő összeférhetetlenségével kapcsolatos vizsgálat lefolytatásával kapcsolatos feladatokat.
1.17. Ellátja továbbá mindazokat a feladatokat, melyeket a Képviselő-testület részére megállapít.

1.18. A bizottság elnöke:

1.18.1.
Szervezi, koordinálja és irányítja a bizottság munkáját.

1.18.2.
Összehívja a bizottsági üléseket, ellátja a kiadmányozást.

1.18.3.
Ellenőrzi a bizottsági munkával kapcsolatos adminisztrációs feladatok ellátását

1.18.4.
Beszámol a Képviselő-testületnek a bizottság feladat ellátásáról.

1.19.  A bizottság elnökhelyettese:

1.19.1.
Általános feladatkörében ellátja az elnök helyettesítését, akadályoztatása esetén gyakorolja jogköreit.

1.19.2.       
Folyamatosan bekapcsolódik az önkormányzati feladatok előkészítésébe, szervezésébe, végrehajtásába.

2. Humán ügyek Bizottsága
2.1.
Figyelemmel kíséri a településen a kulturális tevékenységet és a köznevelés alakulását. Kezdeményezi a Képviselő-testület, a polgármester intézkedéseit a kulturális élet fellendítése és a köznevelés magas színvonalának biztosítása érdekében.

2.2.
Kidolgozza a Képviselő-testület egészségügyi, szociális, köznevelési, kulturális és sport intézkedéseinek tervezetét. 

2.3. 

Közreműködik a város egészét érintő kulturális rendezvények szervezésében, programok kidolgozásában, részt vesz az önkormányzati rendezvényeken.

2.4. 

A helyi testnevelési és sportfeladatok, koncepciójának tervezetét elkészíti, és azok meghatározása céljából a testület elé terjeszti.

2.5.

Az egészségügyi, szociális, közművelődési, óvodai intézmények megszüntetésével, átszervezésével, feladatának megváltoztatásával, nevének megállapításával, költségvetésének meghatározásával és módosításával kapcsolatos testületi döntéseket előkészíti.

2.6.     Előzetesen véleményezi

2.6.1. az egészségügy, szociális és gyermekvédelem, a köznevelés, a kultúra és sport témakörébe tartozó Képviselő-testületi előterjesztéseket, költségvetést és zárszámadást,

2.6.2.
az önkormányzat közigazgatási területén az utcanév változás javaslatait.

2.7.
Segíti a feladatkörébe tartozó önkormányzati döntések végrehajtását.

2.8.
Ellátja az egészségügy, szociális, gyermekvédelem, a közművelődési és művészeti tevékenységgel, testneveléssel, valamint a sporttal kapcsolatos, a Képviselő-testület által részére meghatározott ellenőrzési feladatokat.

2.9.
Figyelemmel kíséri a közművelődési létesítmények nem kulturális célra történő igénybevételét.

2.10. Figyelemmel kíséri a település egészségügyi és szociálpolitikai változásait, javaslatot tesz az önkormányzat intézkedéseire.

2.11. Elemzi köznevelési ellátás feltételeit, indokolt esetben a Képviselő-testület intézkedéseit kezdeményezi.

2.12. Koordinálja a Szociális Kerekasztal munkáját.  

2.13. Segíti a szociális ellátási szervezetek tevékenységét. 

2.14. Ellátja továbbá mindazokat a feladatokat, melyeket a Képviselő-testület részére megállapít.

2.15. A Képviselő-testület által átruházott hatáskörében ellátja a szociális, valamint a gyermekvédelmi ellátások szabályozásáról szóló helyi rendeletekben foglaltak szerint.

2.16. A bizottság elnöke:

2.16.1.  Szervezi, koordinálja és irányítja a bizottság munkáját.

2.16.2.  Összehívja a bizottsági üléseket, ellátja a kiadmányozást.

2.16.3. Ellenőrzi a bizottsági munkával kapcsolatos adminisztrációs feladatok ellátását.

2.16.4. Beszámol a Képviselő-testületnek a bizottság feladat ellátásáról.

2.17. A bizottság elnökhelyettese:


2.17.1. Általános feladatkörében ellátja az elnök helyettesítését, akadályoztatása esetén gyakorolja jogköreit.


2.17.1. Segíti az elnök bizottsági feladatainak ellátást.

